Zimmer 13
<s>Zimmer 13 () je zapadnonjemačko-francuski crno-bijelli kriminalistički film snimljen 1964. godine u režiji Haralda Reinla.</s><s>Predstavlja adaptaciju romana Room 13 britanskog pisca Edgara Wallacea, mada je scenario velikim dijelom bio inspiriran i zloglasnom Velikom pljačkom vlaka koja se dogodila u Britaniji prethodne godine.</s><s>Radnja prikazuje kako banda kriminalaca u Lonodnu namjerava izvršiti veliku pljačku vlaka.</s><s>Protagonist, koga tumači Joachim Fuchsbeger, je privatni detektiv koji im nastoji osujetiti planove, a istovremeno se upetlja u slučaj okrutnog serijskog ubice.</s><s>Zimmer 13 je bio posljednji od tri filma koji je koristio lokacije u Danskoj kao zamjenu za Britaniju, ali i prvi koji je od zapadnonjemačkog cenzorskog ureda FSK (zbog za tadašnje standarde eksplicitnog nasilja i scena koje se odvijaju u striptiz klubu) dobio rejting kojim se zabranjuje gledanje mlađima od 18 godina; time se često tumači da je predstavljao prvi veći komercijalni neuspjeh serije, s obzirom da su upravo mlađi gledatelji bili među najvjernijom publikom adaptacija Edgara Wallacea.</s><s>Film je također loše prošao i kod kritičara, te se navodi kao jedan od gorih u seriji.</s>

<s>Vanjske veze 
 
 Zimmer 13 bei Filmportal.de
 Tonträger mit der Filmmusik</s>

<s>Zapadnonjemački filmovi
Francuski filmovi
Kriminalistički filmovi
Authority control 2</s>

